Document ID: /roh_data/filtered/Bilingualer_Corpus_interleaved-it-rm.jsonl.gz/1861

This is a text translated from Italian to Rumantsch Grischun.
Segheria di Domat/Ems: la Commissione della gestione sottopone per decisione al Gran Consiglio le richieste del Governo

In un'aggiunta al proprio rapporto e alle proprie proposte relative al preventivo 2011, la Commissione della gestione del Gran Consiglio (CdG) sottopone per decisione al Gran Consiglio due richieste del Governo in relazione alle misure di accompagnamento per rafforzare lo sviluppo della segheria di Domat/Ems verso un sito integrato per la lavorazione del legno. Con la trattazione di queste richieste di aumento del preventivo, il Gran Consiglio, nel quadro del dibattito sul preventivo 2011, discuterà e deciderà in merito ai sussidi da destinare l'anno prossimo a un sistema di incentivi per contratti di fornitura a lungo termine tra i comuni e l'industria per la lavorazione del legno (7,5 mio. di franchi), nonché alla realizzazione di una produzione di pellet (6,75 mio. di franchi).

Il 29 settembre 2010 il Governo ha informato la CdG in merito alla situazione della Mayr-Melnhof Swiss Timber AG (MMST). In vista dell'attuazione di una convenzione di risanamento, già a quel momento il Governo aveva sottoposto alla CdG una domanda di credito aggiuntivo per 2 mio. di franchi quale prima parte del sussidio in relazione al previsto sistema di incentivi per contratti di fornitura a lungo termine tra i comuni e l'industria per la lavorazione del legno. Il 13 ottobre 2010 la CdG ha dato l'assenso a questa richiesta e ha preso atto positivamente del rimanente progetto per un sito integrato per la lavorazione del legno. Essa ha incaricato il Controllo delle finanze del Cantone dei Grigioni di esaminare la relativa documentazione.

In relazione al previsto sistema di incentivi per contratti a lungo termine tra comuni e industria per la lavorazione del legno (ulteriori parti di sussidi) e con l'investimento, previsto per il 2011, per la realizzazione di una produzione di pellet da parte della MMST, già il 23 novembre 2010 il Governo ha deciso di sottoporre alla CdG una richiesta di credito aggiuntivo al preventivo 2011, cosa che ha fatto il giorno stesso.

In occasione di due sedute, la CdG ha esaminato queste due richieste di credito aggiuntivo al preventivo 2011, giungendo alla conclusione che non sono dati i presupposti per una decisione in merito della CdG, poiché il preventivo 2011 non è ancora stato approvato. Per questo motivo e in considerazione dei risultati del rapporto nel frattempo presentato dal Controllo delle finanze del Cantone dei Grigioni, la CdG ha deciso di sottoporre per decisione al Gran Consiglio le due richieste di credito aggiuntivo del Governo quali richieste di aumento del preventivo. L'esame è previsto per la sessione di dicembre, nel quadro del dibattito sul preventivo 2011. In un'aggiunta al rapporto e alle proposte della CdG relative al preventivo del Cantone dei Grigioni per il 2011, la CdG propone perciò al Gran Consiglio di aumentare di 6,75 mio. di franchi il preventivo 2011 dell'Ufficio dell'economia e del turismo (produzione di pellet, conto degli investimenti) e di 7,5 mio. di franchi quello dell'Ufficio forestale (contratti di fornitura a lungo termine, conto di gestione corrente).

La CdG propone inoltre che il Gran Consiglio, in relazione all'aumento delle due voci di preventivo, solleciti il Governo a provvedere affinché i sussidi supplementari possano essere compensati nel conto 2011, di modo che quest'ultimo possa rispettare i parametri di politica finanziaria. Inoltre, il Governo dovrà venire incaricato dal Gran Consiglio di vigilare sull'impiego dei sussidi con un controlling serrato, presentando semestralmente rapporto alla CdG, per il 30 giugno e per il 31 dicembre.

Persona di riferimento:

Annemarie Perl, presidente della Commissione della gestione, tel. 078 853 19 36

Organo: Commissione della gestione

Fonte: it Commissione della gestione

01.12.2010
Resgia da Domat: La cumissiun da gestiun suttametta las dumondas da la regenza al cussegl grond

En in supplement tar ses rapport e tar sias propostas per il preventiv 2011 suttametta la cumissiun da gestiun dal cussegl grond (CdG) duas dumondas da la regenza al cussegl grond per laschar decider en chaussa. Questas dumondas èn vegnidas fatgas en connex cun las mesiras accumpagnantas per rinforzar e per sviluppar vinavant la resgia da Domat ad in lieu per l'elavuraziun integrada da laina. Tractond questas dumondas per in augment dal preventiv vegn il cussegl grond a discutar ed a decider – en il rom da la deliberaziun dal preventiv 2011 – davart las contribuziuns ch'èn previsas per l'onn 2011 a favur d'in sistem d'impuls che duai promover contracts da furniziun a lunga vista tranter las vischnancas e las elavuraturas ed ils elavuraturs da laina (7.5 milliuns francs) sco er per endrizzar ina producziun da pellets (6.75 milliuns francs).

A partir dals 29 da settember 2010 è la CdG vegnida orientada da la regenza davart la situaziun tar la Mayr-Melnhof Swiss Timber SA (MMST). En vista a la reussida d'ina cunvegna da sanaziun ha la regenza suttamess a la CdG gia lura ina dumonda per in credit posteriur da 2 milliuns francs sco emprima transcha da la contribuziun en connex cun il sistem d'impuls previs per contracts da furniziun a lunga vista tranter las vischnancas e las elavuraturas ed ils elavuraturs da laina. Ils 13 d'october 2010 ha la CdG approvà questa dumonda, ed ella è stada cuntenta da prender enconuschientscha da l'ulteriura concepziun per in lieu per l'elavuraziun integrada da laina. Ella ha incumbensà la controlla da finanzas dal chantun Grischun d'examinar ils documents da basa.

En connex cun il sistem d'impuls ch'è previs per contracts da furniziun a lunga vista tranter las vischnancas e las elavuraturas ed ils elavuraturs da laina (ulteriuras transchas da contribuziun) e cun l'investiziun ch'è planisada per l'onn 2011 per endrizzar ina producziun da pellets tras la MMST, ha la regenza gia decidì ils 23 da november 2010 da far mintgamai ina dumonda a la CdG per in credit posteriur al preventiv 2011 e tramess quellas il medem di a la CdG.

A chaschun da duas sesidas ha la CdG examinà questas duas dumondas per credits posteriurs al preventiv 2011. Ella è vegnida a la conclusiun che las premissas per in conclus da la CdG davart las duas dumondas per credits posteriurs n'èn betg ademplidas, perquai ch'il preventiv 2011 n'è anc betg approvà. Per quest motiv e tegnend quint dals resultats dal rapport da la controlla da finanzas dal chantun Grischun ch'è avant maun en il fratemp, ha la CdG decidì da suttametter las duas dumondas da la regenza per credits posteriurs al cussegl grond per las laschar approvar. Las duas dumondas da la regenza per credits posteriurs duain vegnir tractadas en la sessiun da december sco dumondas per in augment dal preventiv en il rom da la deliberaziun dal preventiv 2011. En in supplement tar il rapport e tar las propostas da la CdG per il preventiv dal chantun Grischun per l'onn 2011 dumonda la CdG perquai il cussegl grond d'augmentar il preventiv 2011 da l'uffizi per economia e turissem per 6.75 milliuns francs (producziun da pellets, quint d'investiziun) e da l'uffizi forestal per 7.5 milliuns francs (contracts da furniziun a lunga vista, quint current).

En connex cun l'augment da las duas posiziuns dal preventiv dumonda la CdG ultra da quai il cussegl grond da pretender da la regenza, ch'ella procuria che las contribuziuns supplementaras possian vegnir cumpensadas en il quint 2011, per che las valurs directivas da la politica da finanzas vegnian observadas cun il quint 2011. Plinavant duai la regenza vegnir incumbensada dal cussegl grond da controllar detagliadamain l'utilisaziun da las contribuziuns e da far mintga mez onn in rapport en scrit en chaussa per mauns da la CdG, e quai per ils 30 da zercladur e per ils 31 da december.

Infurmaziuns:

Annemarie Perl, presidenta da la cumissiun da gestiun, tel. 078 853 19 36

Gremi: cumissiun da gestiun

Funtauna: rg cumissiun da gestiun

01.12.2010